
ΔΕΛΤΙΟ ΤΥΠΟΥ
Γλυφάδα, 24 Σεπτεμβρίου 2026
Ετήσιο ταξίδι συνεργατών της Brokers Union στη Πολωνία 
Η Brokers Union πραγματοποίησε το ετήσιο ταξίδι συνεργατών της από τις 18 έως τις 22 Σεπτεμβρίου στην Πολωνία. Οι 56 συνεργάτες που πέτυχαν τα παραγωγικά κριτήρια του διαγωνισμού είχαν την ευκαιρία να γνωρίσουν τη Βαρσοβία και την Κρακοβία, δύο πόλεις με πλούσια ιστορία, ιδιαίτερη αρχιτεκτονική και σημαντική πολιτιστική κληρονομιά.
Στη Βαρσοβία επισκέφθηκαν την Παλιά Πόλη, το Βασιλικό Κάστρο και τους Βασιλικούς Κήπους, ενώ γνώρισαν την ιστορία της εβραϊκής κοινότητας και τα γεγονότα του Β΄ Παγκοσμίου Πολέμου. Στην Κρακοβία, περιηγήθηκαν στην ιστορική Παλιά Πόλη και το Wawel, ενώ επισκέφθηκαν το Άουσβιτς-Μπίρκεναου και τα Αλατωρυχεία Wieliczka.
Το ταξίδι ολοκληρώθηκε με ξεχωριστά δείπνα και στιγμές χαλάρωσης, ενισχύοντας το κλίμα ομαδικότητας, την επικοινωνία και τη συνεργασία μεταξύ των συμμετεχόντων, των στελεχών των Ασφαλιστικών Εταιρειών και της Διοίκησης της Brokers Union.
Την εταιρεία εκπροσώπησαν ο Πρόεδρος του ΔΣ κ. Νικόλαος Βελλιάδης, ο Διευθύνων Σύμβουλος κ. Αναστάσιος Παπαδόπουλος, η Διευθύντρια Πωλήσεων κα Έλενα Μαζιώτη, η Υπεύθυνη Κλάδου Ανάληψης Περιουσίας & Γενικών Ασφαλίσεων κα Αλεξάνδρα Τριανταφυλλάκη, ο Υπεύθυνος Αποζημίωσης Διαχείρισης Ομαδικών Συμβολαίων κος Λουκάς Στάμου, η Επιθεωρήτρια Πωλήσεων κα Άννα Τζούβελη και η Γραμματεία Διοίκησης κα Στελίνα Καποδίστρια.
Για ακόμα μια χρονιά ξεχώρισε στο ταξίδι η Συνάντηση Πωλήσεων, σε ειδικά διαμορφωμένη αίθουσα του ξενοδοχείου, με τη συμμετοχή όλων των συνεργατών, των εκπροσώπων Ασφαλιστικών Εταιρειών αλλά και της Διοίκησης. Την συνάντηση  άνοιξε ο Πρόεδρος του ΔΣ κ. Νικόλαος Βελλιάδης. Αφού καλωσόρισε τους συμμετέχοντες, προλόγισε τις αλλαγές που επίκεινται στα συστήματα της Εταιρείας με κύριο στόχο την απλοποίηση των διαδικασιών και την ενίσχυση της παραγωγικής δραστηριότητας των συνεργατών. 
Ο Διευθύνων Σύμβουλος κ. Αναστάσιος Παπαδόπουλος παρουσίασε την εξέλιξη της παραγωγικής δραστηριότητας της Brokers Union για το έτος 2026, τονίζοντας ότι η Εταιρεία έχει προετοιμαστεί πλήρως σύμφωνα με το ισχύον ασφαλιστικό πλαίσιο, με οργανωμένους κανονισμούς σε όλα τα τμήματά της. Παράλληλα, αναφέρθηκε στη σημαντική τεχνολογική αναβάθμιση της Εταιρείας, με την ανάπτυξη CRM, την αυτοματοποίηση των διαδικασιών και την αξιοποίηση της Τεχνητής Νοημοσύνης για έξυπνες εφαρμογές που διευκολύνουν την καθημερινή εργασία των συνεργατών. «Επενδύουμε στην οργάνωση, την τεχνολογία και την Τεχνητή Νοημοσύνη, με στόχο να προσφέρουμε στους συνεργάτες μας σύγχρονα εργαλεία και στους πελάτες μας ολοκληρωμένες ασφαλιστικές λύσεις, προσαρμοσμένες στις πραγματικές τους ανάγκες. Ταυτόχρονα, δημιουργούμε τις προϋποθέσεις για περαιτέρω ανάπτυξη των πωλήσεων και αξιοποίηση ευκαιριών cross-selling». 
Το ταξίδι έκλεισε με το δείπνο στο καλύτερο εστιατόριο της Κρακοβίας, Szara Ges Restaurant  όπου οι συμμετέχοντες απόλαυσαν την εξαιρετική κουζίνα έχοντας την ευκαιρία να συζητήσουν σε ωραία ατμόσφαιρα τις καινοτόμες ιδέες που παρουσιάστηκαν κατά την διάρκεια της συνάντησης.
Brokers Union – Προτεραιότητάς μας οι Συνεργάτες μας.
#protereotitamasisynergatesmas #BrokersUnion

